સામગ્રી: રજનીકાંતના પ્રશસંક માત્ર તમિલનાડુ અને દક્ષિણ ભારત જ નહીં પણ ઉત્તર ભારતથી માંડી જાપાન અને અમેરિકા સુધી ફેલાયેલા છે અને ત્યાં પણ એમની ફિલ્મો વ્યાપક ખ્યાતિ પ્રાપ્ત કરે છે.

30 વર્ષથી તમિલ ફિલ્મ ઇન્ડ્રસ્ટીના એક મોટા સ્ટાર રજનીકાંતના, ઉત્તર ભારતમાં રહેલા પ્રશંસકો અને તેમની ફિલ્મની કમાણીથી લોકો અચંબામાં મૂકાઈ જાય છે. 

એમણે આ જાદૂનું કામણ પાથર્યું કેવી રીતે?

જાણીતા ફિલ્મ સમીક્ષક સારા સુબ્રમણ્યમ જણાવે છે, ''1980 અને 1990 દરમ્યાન ભારતીય યુવાનોને સિનેમા અને ક્રિકેટનો આનંદ માણવામાં કોઈ ઝાઝી મુશ્કેલીઓ નડતી નહોતી." 

"રજનીકાંત એવી વ્યક્તિ હતી કે જેમણે ભારતીય ફિલ્મ ઇન્ડ્રસ્ટીમાં અવકાશ પૂરી દીધો.''

સારા જણાવે છે, ''રજનીકાંતની ફિલ્મનો ફર્સ્ટ ડે ફર્સ્ટ શો થિયેટરમાં જોવા જવું એ કોઈ સ્વર્ગના સુખથી ઓછું નથી." 

"ત્યાંના વાતાવરણમાં એક વીજળીની લહેર દોડતી હોય છે.''

તેઓ જણાવે છે, ''તેમણે પોતાની અસાધારણ સ્ટાઇલ વડે તમિલનાડુમાં ઘણા લોકોનાં મન મોહી લીધાં છે." 

"એટલું જ નહીં ભાષાના સીમાડા વળોટી જઈ એમણે દેશના ઘણા પ્રદેશોમાં લોકોને પોતાના અભિનયનું ઘેલું લગાડ્યું છે.''

"ઘણી ફિલ્મોમાં તો એમના દ્વારા કરવામાં આવેલા સ્ટન્ટ પર વિશ્વાસ મૂકવો કપરું કામ લાગે છે." 

"લોકોએ એનો આનંદ એટલે માણ્યો હતો કારણ કે આ રજનીકાંતે કર્યા હતા." 

"સારા જણાવે છે કે રજનીકાંત એ વાતની પણ મજા લે છે કે તેમને 'હીરોના પણ હીરો' તરીકે ઓળખવામાં આવે છે."

"ઘણા બોલીવૂડ અને ટોલીવૂડના હીરો કહી ચૂક્યા છે કે રજનીકાંત એમના મનપસંદ હીરો છે." 

"શાહરૂખ ખાને લુંગી ડાન્સ ગીતને રજનીકાંતને સમર્પિત કર્યું હતું અને આ ધંધાકીય દૃષ્ટિકોણ સાથે લેવાયેલો નિર્ણય ના ગણી શકાય." 

સારા માને છે કે લોકો વચ્ચે એમની પ્રસિદ્ધીને કારણે જ આમ બન્યું છે.

સારાનું માનવું છે, ''જોકે, ભારતના બીજા ભાગોમાં પણ રજનીકાંતના પ્રશંસક રહ્યા છે." 

"રાજકારણમાં એમનું આગમન અને વિવાદિત નિવેદન બાદ એમનું અનુસરણ કરનારા લોકો પહેલાં જેટલા જ હશે કે નહીં તે વાત પર શંકા જરૂર છે." 

"એમનાં મોટાં નિવેદનો અંગે એમના પ્રશંસકોની કેવી પ્રતિક્રિયા છે તે અંગે કોઈ જાણકારી નથી.''

સારાને લાગે છે કે દેશ અને દુનિયાભરમાં એમની ફિલ્મ માટે ઘણી આશાઓ છે પણ તમિલનાડુમાં 2.0ના રિલીઝ પહેલાં થયેલું ટિકિટ બુકીંગ પહેલાં જોવા મળતું હતું તેવું, અપેક્ષા અનુસાર નથી. સાથે સાથે સોશિયલ મીડિયામાં પણ ફિલ્મ અંગે ખાસ ચર્ચા કરવામાં આવી રહી નથી.

'એક માત્ર લાડકવાયો...\nઅગાઉની સામગ્રીનો સારાંશ નીચે મુજબ કરી શકાય છે:
રજનીકાંતનો આજે જન્મદિવસ છે.